ଭାରତୀୟ କ୍ରିକେଟ୍ ଦଳର ବ୍ୟାଟିଂକ୍ରମକୁ ନେଇ କେବଳ ପ୍ରଶଂସକ ନୁହେଁ ବିଶେଷଜ୍ଞମାନେ ମଧ୍ୟ ପ୍ରଶ୍ନ ଉଠାଇଥିଲେ। ପୂର୍ବତନ ଭାରତୀୟ ଅଧିନାୟକ ସୌରଭ ଗାଙ୍ଗୁଲି ଏଥିନେଇ ଖୋଲାଖୋଲି ଅସନ୍ତୋଷ ଜାହିର କରିଥିଲେ। ଦୀନେଶ କାର୍ତିକ ପଞ୍ଚମ ସ୍ଥାନରେ ବ୍ୟାଟିଂ କରିବାକୁ ଆସିବା ନେଇ ଗାଙ୍ଗୁଲି ବିସ୍ମୟ ପ୍ରକଟ କରିଥିଲେ। ଭାରତ ୫ ରନ୍ରେ ୩ ୱିକେଟ୍ ହରାଇବା ପରେ ଧୋନି ଚତୁର୍ଥ ସ୍ଥାନରେ ଖେଳିବା ଉଚିତ୍ ହୋଇ ଥାଆନ୍ତା ବୋଲି ସେ କହିଥିଲେ। ୧୦ ହଜାରରୁ ଅଧିକ ରନ୍ କରିଥିବା ଧୋନିଙ୍କ ଆଗରୁ କାର୍ତିକ ବ୍ୟାଟିଂ ପାଇଁ ଆସିବା ଏକ ମସ୍ତବଡ଼ ଭୁଲ ଥିଲା ବୋଲି ସେ କହିଛନ୍ତି। ବିଶ୍ବକପ୍ରେ ଦ୍ବିତୀୟ ଥର ପାଇଁ ବ୍ୟାଟିଂ କରିବାକୁ ଓହ୍ଲାଇଥିବା କାର୍ତିକ ଖାତା ଖୋଲିବା ପାଇଁ ୨୧ ବଲ୍ ନେଇଥିଲେ। ଶେଷରେ ୨୫ ବଲ୍ରୁ ମାତ୍ର ୬ ରନ୍ କରି ଆଉଟ୍ ହୋଇଥିଲେ। ମ୍ୟାଟ୍ ହେନରିଙ୍କ ବଲ୍ରେ ଜେମ୍ସ ନିସାମ ଏକ ଅବିଶ୍ବସନୀୟ କ୍ୟାଚ୍ ନେଇ ତାଙ୍କ ପାଳିରେ ପୂର୍ଣ୍ଣଛେଦ ଟାଣି ଦେଇଥିଲେ। ସଚିନ ତେନ୍ଦୁଲକର, ଭିଭିଏସ୍ ଲକ୍ଷ୍ମଣ ମଧ୍ୟ କୋହଲିଙ୍କ ଏହା ଏକମାତ୍ର ଭୁଲ ଥିଲା ବୋଲି ଦର୍ଶାଇଛନ୍ତିି।
